《律宗玉维那三人礼石佛求语》
宋代·释绍昙

老倒南山犯真律，三生凿破寒岩石。
不立名中强立名，弗狼籍岩成狼籍。
儿孙膝下有黄金，拨草瞻风远访寻。
三拜起来发一叹，方知老子错留心。
天真自性佛不管，顽石头边讨甚碗。
费尽钳鎚多破绽，乌藤紧捉从头看。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。